Title: HAAPSALU LINNAVALITSUS
Author: Anu
Last saved by: Asta Urb

K O R R A L D U S

Haapsalu,	11. aprill 2006 nr 276

Detailplaneeringu kehtestamine
(Suur-Mere tn 17, Haapsalu)

Haapsalu Linnavalitsus algatas Suur-Mere tn 17 krundi detailplaneeringu 24.01.2006 korraldusega nr 69. Planeeringu eesmärk on olemasoleva ühiskondlike hoonete maa krundi ehitusõiguse muutmine (hoonestusala suurendamine, et ehitada koolihoonele  juurdeehitus).   Planeering võeti vastu Haapsalu Linnavalitsuse 15.03.2006 korraldusega nr 222. Nõuetekohaselt kooskõlastatud planeering avalikustati 27.03.-09.04.2006. Kirjalikke parandusettepanekuid planeeringu kohta ei tehtud.
Juhindudes Haapsalu põhimääruse § 35 lg 1 p 2, § 63, kohaliku omavalitsuse korralduse seaduse 
§ 6 lg 3 p 1, § 30, § 31, planeerimisseaduse § 24 lg 3, § 25 lg 4 ja 5, § 26 lg 1 ja 2 ning haldusmenetluse seadusest Haapsalu Linnavalitsus

k o r r a l d a b:

1.	Kehtestada Suur-Mere tn 17, Haapsalu krundi detailplaneering.
2.	Linnaarhitektil (A. Joost) saata ühe kuu jooksul planeeringu kehtestamise päevast arvates korralduse koopia ja kehtestatud planeering Lääne maavanemale ja Maa-ameti Lääne katastribüroole.
3.	Linnavalitsuse avalike suhete peaspetsialistil (L.Ollino) avaldada ühe kuu jooksul peale vastava korralduse jõustumist teade detailplaneeringu kehtestamise kohta ajalehes Lääne Elu.
4.	Korraldus teha teatavaks Haapsalu Sanatoorsele Internaatkoolile (Suur-Mere tn 17, 90502 Haapsalu) korralduse koopia saatmisega posti teel, ehitus- ja arhitektuurigrupile (A.Joost), peamaakorraldajale (M.Sein) korralduse koopia üleandmisega allkirja vastu.
5.	Korraldus jõustub teatavakstegemisest.
6.	Korraldus  avalikustada väljapanekuga linnavalitsuse fuajees.
7.	Planeeringu kehtestamise korralduse vaidlustamiseks on igal isikul õigus ühe kuu jooksul, arvates päevast, millal isik sai teada või pidi teada saama planeeringu kehtestamisest, pöörduda kohtusse, kui ta leiab, et see korraldus on vastuolus seaduse või muu õigusaktiga või selle otsusega on rikutud tema õigusi või piiratud tema vabadusi.

Teet Kallasvee
Linnapea	Erko Kalev
	Linnasekretär